sukhrobnurali/uzbek-legal-corpus huggingface dataset:
OʻZBEKISTON RESPUBLIKASINING ISLOM TARAQQIYOT BANKIGA AʼZOLIGI TOʻGʻRISIDA
(resolution, 2017-08-28)

1. Oʻzbekiston Respublikasi Hukumati Oʻzbekistonning Islom taraqqiyot bankiga aʼzo boʻlish niyati toʻgʻrisida Islom taraqqiyot bankiga rasmiy maktub bilan murojaat qilganligi va ushbu niyat Bank rahbariyati tomonidan maʼqullanganligi maʼlumot uchun qabul qilinsin. 2. Islom taraqqiyot bankini tashkil etish toʻgʻrisida 1974-yil 12-avgustdagi Bitim moddalari qabul qilinsin. Oʻzbekiston Respublikasi Islom taraqqiyot bankini taʼsis etish toʻgʻrisidagi Bitimni qabul qilganligi Oʻzbekiston Respublikasi Hukumati nomidan Islom taraqqiyot bankiga maʼlum qilinsin. 3. Islom taraqqiyot banki ustav sarmoyasiga Oʻzbekiston Respublikasi badallarini toʻlash jadvali ilovaga muvofiq tasdiqlansin. 4. Oʻzbekiston Respublikasi Moliya vazirligi belgilangan tartibda: nominal qiymati 10000 Islom dinori/SDR boʻlgan 250 aksiyaga yozilishni; mazkur qaror bilan tasdiqlangan toʻlov jadvaliga muvofiq badallar toʻlanishini taʼminlasin. 5. Quyidagilar: Oʻzbekiston Respublikasi Investitsiyalar boʻyicha davlat qoʻmitasi raisi A.I. Axmedxodjayev Oʻzbekiston Respublikasidan Islom taraqqiyot banki boshqaruvchisi etib; Oʻzbekiston Respublikasi Tashqi iqtisodiy faoliyat milliy banki boshqaruvi raisi Z. S. Mirxoʻjayev Oʻzbekiston Respublikasidan Islom taraqqiyot banki boshqaruvchisining oʻrinbosari etib tayinlansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E. M. Gʻaniyev zimmasiga yuklansin. Toʻlov yillari‎‏‎ Toʻlanadigan summa: ‎‎ ID/SDRda toʻgʻridan-toʻgʻri toʻlovlar ‎ AQSH dollariga teng miqdori*‎ 2003‎ 250000‎ 347500‎ 2004‎ 250000‎‎ 347500‎‎ 2005‎ 250000‎‎ 347500‎‎ 2006‎ 250000‎‎ 347500‎‎ 2007‎ 250000‎‎ 347500‎‎ 2008‎ 250000‎‎ 347500‎‎ 2009‎ 250000‎‎ 347500‎‎ 2010‎ 250000‎‎ 347500‎‎ 2011‎ 250000‎‎ 347500‎‎ 2012‎ 250000‎‎ 347500‎‎ Jami:‎ 250000‎‎0‎ 3475000‎‎‎ ‎ ‎ ‎
VAZIRLAR MAHKAMASINING “KOMPYUTERLASHTIRISHNI YANADA RIVOJLANTIRISH VA AXBOROT-KOMMUNIKATSIYA TEXNOLOGIYALARINI JORIY ETISH CHORA-TADBIRLARI TOʻGʻRISIDA” 2002-YIL 6-IYUNDAGI 200-SON QARORIGA QISMAN OʻZGARTIRISHLAR KIRITISH HAQIDA
(resolution, 2022-07-22)

Aloqa va axborotlashtirish sohasida ustuvorliklarni roʻyobga chiqarish yuzasidan Oʻzbekiston aloqa va axborotlashtirish agentligi hamda “Oʻzbektelekom” aksiyadorlik kompaniyasiga yuklangan vazifalarni samarali bajarish uchun shart-sharoitlar yaratish, davlat xarajatlarini qisqartirish hamda Axborot-komunikatsiya texnologiyalarini rivojlantirish jamgʻarmasi mablagʻlaridan foydalanish samaradorligini oshirish maqsadida Vazirlar Mahkamasi qaror qiladi: 2. Oʻzbekiston aloqa va axborotlashtirish agentligi hamda “Oʻzbektelekom” aksiyadorlik kompaniyasi yuqorida koʻrsatilgan binolarni belgilangan tartibda qabul qilsinlar va topshirsinlar. 3. Vazirlar Mahkamasining “Kompyuterlashtirishni yanada rivojlantirish va axborot-kommunikatsiya texnologiyalarini joriy etish chora-tadbirlari toʻgʻrisida” 2002-yil 6-iyundagi 200-son qarorining 12-bandi oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
XALQARO SHARTNOMALARNI TASDIQLASH TOʻGʻRISIDA
(resolution, 2003-08-14)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Quyidagilar: Oʻzbekiston Respublikasi Hukumati bilan Polsha Respublikasi Hukumati oʻrtasida bogʻliq imtiyozli kredit berish toʻgʻrisidagi bitim; Oʻzbekiston Respublikasi Hukumati bilan Polsha Respublikasi Hukumati oʻrtasida kredit berish toʻgʻrisidagi bitim; Oʻzbekiston Respublikasi Hukumati bilan Polsha Respublikasi Hukumati oʻrtasida xalqaro avtomobil qatnovi toʻgʻrisidagi Bitim; Oʻzbekiston Respublikasi Hukumati bilan Polsha Respublikasi Hukumati oʻrtasida bojxona ishlarida hamkorlik va oʻzaro koʻmaklashish toʻgʻrisidagi Bitim; Oʻzbekiston Respublikasi Hukumati bilan Singapur Respublikasi Hukumati oʻrtasida investitsiyalarni ragʻbatlantirish va himoya qilish toʻgʻrisidagi bitim; Oʻzbekiston Respublikasi Hukumati bilan Latviya Respublikasi Hukumati oʻrtasida uyushgan jinoyatchilik, terrorizm, giyohvandlik vositalari, psixotrop moddalar va prekursorlarning noqonuniy aylanishiga qarshi kurashda hamkorlik toʻgʻrisida Bitim. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomalarning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnomalar yuborsin. 3. Oʻzbekiston Respublikasi Bosh vazirining oʻrinbosarlari hamda tegishli vazirlik va idoralarning rahbarlari ushbu xalqaro shartnomalar kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin.
“ILMIY UNVONLAR BERISh TOʻGʻRISIDA NIZOM”GA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2013-04-01)

Oʻzbekiston Respublikasi Vazirlar Mahkamasining 1992-yil 9-sentabrdagi 421-sonli “Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi faoliyatini tashkil etish masalalari” toʻgʻrisida qaroriga asosan Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosati qaror qiladi: 1. Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosatining 1996-yil 25-yanvaridagi 34/2–son qarori bilan tasdiqlangan va Oʻzbekiston Respublikasi Adliya vazirligida 1996-yil 10-iyulda 262-raqam bilan roʻyxatga olingan “Ilmiy unvonlar berish toʻgʻrisida nizom”ga ilovaga muvofiq oʻzgartirish va qoʻshimchalar kiritilsin. 2. Mazkur qaror oʻrnatilgan tartibda Oʻzbekiston Respublikasi Adliya vazirligiga roʻyxatdan oʻtkazish uchun taqdim etilsin. Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosatining 1996-yil 25-yanvardagi 34/2-son qarori bilan tasdiqlangan va Oʻzbekiston Respublikasi Adliya vazirligida 1996-yil 10-iyulda 262-raqam bilan roʻyxatga olingan Ilmiy unvonlar berish toʻgʻrisida nizomga oʻzgartirish va qoʻshimchalar 1. 1-bandning ikkinchi xatboshisi quyidagi tahrirda bayon etilsin: “Ilmiy unvonlar fanning muayyan sohasida chuqur ixtisosiy bilimga hamda ilmiy va pedagogik sohada maʼlum yutuqlarga erishgan oliy maʼlumotga (bakalavrdan tashqari) yoki ilmiy darajaga ega boʻlgan shaxslarga beriladi.”. 2. 2-bandda “kengashlarning” soʻzidan keyin “(bundan buyon — kengash)” soʻzlari qoʻshilsin. 3. 5-band boʻyicha: a) ikkinchi xatboshidagi “ish stajiga” soʻzlaridan keyin “hamda dotsent ilmiy unvoniga” soʻzlari qoʻshilsin; b) uchinchi xatboshidagi “Ilmiy stajga” soʻzlaridan keyin “hamda katta ilmiy xodim ilmiy unvoniga” soʻzlari qoʻshilsin; v) toʻrtinchi xatboshida “tayyorlagan” soʻzidan keyin “va dotsent ilmiy unvoniga ega” soʻzlari qoʻshilsin. 4. 4-band quyidagi tahrirda bayon etilsin: “4. OAK Rayosatining ilmiy unvon berish haqidagi qarori qabul qilingan kundan boshlab kuchga kiradi. Ilmiy unvon attestatlari qaror qabul qilingan paytdan boshlab bir oy muddat davomida OAK Rayosati qarori asosida rasmiylashtiriladi va beriladi.”. 5. 6-bandning “mutaxassis tayyorlagan” soʻzlaridan keyin “katta ilmiy xodim ilmiy unvoniga ega boʻlgan” soʻzlari qoʻshilsin. 6. 14, 15 va 16-bandlar chiqarilsin. 7. 21-band boʻyicha: a) ikkinchi xatboshidagi “(Prezidiumi)” va “(Kollegiyasi)” soʻzlari chiqarilsin; b) ikkinchi xatboshidagi “Hayʼati” soʻzi “Rahbariyati” soʻziga almashtirilsin. 8. 24-band quyidagi tahrirda bayon etilsin: “Ushbu Nizom boʻyicha barcha tushuntirishlar OAK Rayosati tomonidan belgilangan tartibda beriladi.”.
Oʻzbekiston Respublikasi Vazirlar Mahkamasi huzuridagi Toshkent Islom universiteti bitiruvchilarini moliyaviy jihatdan qoʻllab-quvvatlash toʻgʻrisida
(resolution, 2025-01-01)

Mamlakatimizda ijtimoiy-siyosiy islohotlarni amalga oshirishda dinshunoslik fani asoslari, muqaddas islom dini tarixi va falsafasi, bu sohaning jamiyat hayoti va rivojidagi ahamiyatini nazarda tutib, Toshkent islom universitetini bitirib chiqayotgan mutaxassislarning diniy va dunyoviy bilimlar hamda xorijiy tillarni puxta egallaganini eʼtiborga olib, ularning mehnatini ragʻbatlantirish, ijtimoiy muhofazasini taʼminlash maqsadida Vazirlar Mahkamasi qaror qiladi: 1. 2003-yilning 1-sentabridan boshlab Oʻzbekiston Respublikasi Vazirlar Mahkamasi huzuridagi Toshkent islom universitetini bitirib, davlat idoralari va nodavlat tashkilotlarga ishga qabul qilinadigan bakalavr va magistrlarning lavozim maoshlariga 20 foiz miqdorida oylik qoʻshimcha haq belgilansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H. Karomatov zimmasiga yuklansin.
OʻQUV YuRTLARI KUTUBXONALARI VA OMMAVIY KUTUBXONALARNI OʻZBEKISTON RESPUBLIKASI KONSTITUTSIYASINING YaNGI NAShRI BILAN TAʼMINLASh TOʻGʻRISIDA
(constitution, 2021-02-22)

Respublika yoshlarining huquqiy bilimi va madaniyatini oshirish, Oʻzbekiston Respublikasi Konstitutsiyasining norma va qoidalarini mamlakatimiz fuqarolari tomonidan chuqur oʻrganish uchun zarur shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston matbuot va axborot agentligi (R. Shogʻulomov) ikkinchi chaqiriq Oʻzbekiston Respublikasi Oliy Majlisi XI sessiyasida Asosiy qonunga kiritilgan tuzatishlar va qoʻshimchalarni hisobga olgan holda Oʻzbekiston Respublikasi Konstitutsiyasi matnini 250,0 ming nusxada (200,0 ming nusxa — oʻzbek tilida, 50,0 ming nusxa — rus tilida) nashr etsin. 2. Oʻzbekiston Respublikasi Xalq taʼlimi vazirligi, Oliy va oʻrta maxsus taʼlim vazirligi oʻquv yurtlari kutubxonalari, Madaniyat ishlari vazirligi va Oʻzbekiston Kasaba uyushmalari Federatsiyasi Kengashining ommaviy kutubxonalari Oʻzbekiston Respublikasi Konstitutsiyasining yangi nashri nusxalari bilan ilovaga* muvofiq bepul taʼminlansin. Oʻzbekiston Respublikasi Moliya vazirligi (M. Nurmurodov) Oʻzbekiston Respublikasi Konstitutsiyasining koʻrsatib oʻtilgan kutubxonalarga tekin berish uchun moʻljallangan yangi nashrini bosib chiqarish uchun Oʻzbekiston matbuot va axborot agentligiga Oʻzbekiston Respublikasi Vazirlar Mahkamasining rezerv fondidan 8698842 soʻm miqdorida mablagʻ ajratsin. 3. Oʻzbekiston Respublikasi Xalq taʼlimi vazirligi (R. Joʻrayev), Oliy va oʻrta maxsus taʼlim vazirligi (S. Gʻulomov), Madaniyat ishlari vazirligi (B. Qurbonov) hamda Kasaba uyushmalari Federatsiyasi Kengashi (D. Jahongirova) mazkur qarorda koʻrsatib oʻtilgan kutubxonalarga Oʻzbekiston Respublikasi Konstitutsiyasining yangi nashri belgilangan nusxalarda oʻz vaqtida berilishini taʼminlasinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S. Karomatov zimmasiga yuklansin.
“OʻZBEKISTON BELGISI” KOʻKRAK NIShONI TOʻGʻRISIDAGI NIZOMGA OʻZGARTISh VA QOʻShIMChALAR KIRITISh TOʻGʻRISIDA
(decree, 2003-08-04)

Milliy maʼnaviyat, madaniy meros va umuminsoniy qadriyatlar negizida yuksak vatanparvarlik, xalqparvarlik, fidoyilik tuygʻusini va mehnatsevarlik fazilatlarini oʻzida mujassamlashtirgan, Vatanimiz obroʻsi, shon-shuhrati va sharafini yuksaltirishga hamda uning xalqaro nufuzini oshirishga xizmat qilayotgan, mamlakatning ijtimoiy-siyosiy hayotida faol ishtirok etib namuna koʻrsatayotgan yoshlarni ragʻbatlantirish maqsadida: “Oʻzbekiston belgisi” koʻkrak nishoni toʻgʻrisidagi Oʻzbekiston Respublikasi Prezidentining 1997-yil 22-iyuldagi Farmoni (Oʻzbekiston Respublikasi Oliy Majlisining Axborotnomasi, 1997-yil, 8-son, 195-modda) bilan tasdiqlangan Nizomga oʻzgartish va qoʻshimchalar kiritilib, uning yangi tahriri tasdiqlansin (ilova qilinadi). 1. “Oʻzbekiston belgisi” koʻkrak nishoni bilan milliy maʼnaviyat, madaniy meros va umuminsoniy qadriyatlar negizida yuksak vatanparvarlik, xalqparvarlik, fidoyilik tuygʻusini va mehnatsevarlik fazilatlarini oʻzida mujassamlashtirgan, Vatanimiz obroʻsi, shon-shuhrati va sharafini yuksaltirishga hamda uning xalqaro nufuzini oshirishga xizmat qilayotgan, mamlakatning ijtimoiy-siyosiy hayotida faol ishtirok etib, namuna koʻrsatayotgan yoshlar taqdirlanadi. 2. “Oʻzbekiston belgisi” koʻkrak nishoniga nomzodlar Oʻzbekiston Respublikasi “Kamolot” yoshlar ijtimoiy harakatining quyi tashkilotlari va jamoatchilik tomonidan taqdim etiladi. 3. “Oʻzbekiston belgisi” koʻkrak nishoni Oʻzbekiston Respublikasi “Kamolot” yoshlar ijtimoiy harakati Markaziy Kengashining qarori asosida beriladi. 4. “Oʻzbekiston belgisi” koʻkrak nishoni bilan taqdirlash tartibi Oʻzbekiston Respublikasi “Kamolot” yoshlar ijtimoiy harakati Markaziy Kengashi tomonidan belgilanadi. 5. “Oʻzbekiston belgisi” koʻkrak nishoni hamda uning guvohnomasi taqdirlanganlarga tantanali vaziyatda Oʻzbekiston Respublikasi “Kamolot” yoshlar ijtimoiy harakati Markaziy Kengashining raisi tomonidan topshiriladi. 6. “Oʻzbekiston belgisi” koʻkrak nishoni takroran berilmaydi. 7. “Oʻzbekiston belgisi” koʻkrak nishoni koʻkrakning chap tomoniga taqiladi.
OʻZBEKISTON BOLALAR SPORTINI RIVOJLANTIRISh JAMGʻARMASINING MINTAQAVIY FILIALLARI TUZILMASINI TAKOMILLAShTIRISh TOʻGʻRISIDA
(resolution, 2019-01-16)

Oʻzbekiston Bolalar sportini rivojlantirish jamgʻarmasi faoliyati samaradorligini oshirish, uning mintaqaviy filiallariga yuklangan vazifalarni muvaffaqiyatli amalga oshirish maqsadida Vazirlar Mahkamasi qaror qiladi: 1. 2003-yil 1-iyuldan boshlab shaharlar va tumanlar hokimliklaridagi bolalar sportining sport bazasi shakllantirilishi va rivojlantirilishi uchun javob beradigan yetakchi mutaxassis lavozimi tugatilsin. 2. Oʻzbekiston Bolalar sportini rivojlantirish jamgʻarmasining 2003-yil 1-iyuldan boshlab Jamgʻarmaning mintaqaviy filiallari shtatlariga vakil lavozimini (har bir tuman, viloyatga boʻysunuvchi shahar, Toshkent shahridagi tuman uchun bir nafardan) kiritish toʻgʻrisidagi taklifiga rozilik berilsin. Yangidan kiritilayotgan shtat birliklarini mablagʻ bilan taʼminlash: 2003-yilda — shaharlar va tumanlar hokimliklari budjetida bolalar sportining sport bazasi shakllantirilishi va rivojlantirilishi uchun javob beradigan yetakchi mutaxassis lavozimini mablagʻ bilan taʼminlash uchun nazarda tutilgan mablagʻlar hisobiga, ularni Jamgʻarmaning mintaqaviy filiallariga berish yoʻli bilan; 2004-yildan boshlab — Jamgʻarma mablagʻlari hisobiga belgilangan tartibda amalga oshirilishi maʼlumot uchun qabul qilinsin. Tumanlar va viloyatga boʻysunuvchi shaharlar hokimliklari Jamgʻarma mintaqaviy filiallarining mazkur hududga biriktirilgan vakillarini bepul asosda xizmat xonalari, kommunal, foydalanish xizmatlari bilan, shuningdek asosiy faoliyatni yuritish uchun aloqa xizmatlari bilan taʼminlasinlar. 3. Oʻzbekiston Respublikasi Moliya vazirligi tumanlar va viloyatga boʻysunuvchi shaharlar hokimliklari smetasiga belgilangan tartibda tegishli oʻzgartirishlar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
“JISMONIY ShAXSLARNING NAQD XORIJIY VALYUTANI OLIB KELIShI VA OLIB ChIQIB KETIShINI TARTIBGA SOLISh ChORA-TADBIRLARI TOʻGʻRISIDA” OʻZBEKISTON RESPUBLIKASI PREZIDENTINING 1998 YIL 20-MARTDAGI PF-1979-SON FARMONIGA OʻZGARTIRIShLAR KIRITISh HAQIDA
(decree, 2017-12-07)

Jismoniy shaxslar tomonidan naqd xorijiy valyutani olib kelish va olib chiqib ketish operatsiyalarini amalga oshirish tartibini erkinlashtirish maqsadida: 1. Belgilansinki, 2003-yilning 1-avgustidan boshlab rezidentlarning respublikadan tashqariga 2 000 AQSh dollariga teng miqdorda naqd xorijiy valyutani erkin olib chiqib ketishlariga ruxsat etiladi. 2. “Jismoniy shaxslarning naqd xorijiy valyutani olib kelishi va olib chiqib ketishini tartibga solish chora-tadbirlari toʻgʻrisida” Oʻzbekiston Respublikasi Prezidentining 1998-yil 20-martdagi PF-1979-son Farmoni 1-bandining ikkinchi xatboshi quyidagi tahrirda bayon etilsin: “rezidentlarga — 2 000 AQSh dollariga teng miqdorda;” 3. Oʻzbekiston Respublikasi Adliya vazirligi Markaziy bank va Davlat bojxona qoʻmitasi bilan birga oʻn kun muddatda vazirlik hamda idoralarning normativ hujjatlari ushbu Farmonga muvofiq holga keltirilishini taʼminlasin. 4. Mazkur Farmonning ijrosini nazorat qilish Oʻzbekiston Respublikasi Markaziy banki raisi F. M. Mullajonov va Oʻzbekiston Respublikasi Davlat bojxona qoʻmitasi raisi B. R. Parpiyev zimmasiga yuklatilsin.
“NESTLE—OʻZBEKISTON” QOʻSHMA KORXONASI FAOLIYATINI YAXSHILASHGA DOIR QOʻSHIMCHA CHORA-TADBIRLAR TOʻGʻRISIDA
(resolution, 2003-07-25)

Vazirlar Mahkamasi qayd etadiki, Shveysariyaning “Nestle S.A.” kompaniyasi tomonidan “Nestle—Oʻzbekiston” qoʻshma korxonasini rivojlantirish uchun 2006-yilgacha moʻljallangan 30 mln AQSH dollaridan hozirgi vaqtda 25,4 mln AQSH dollari oʻzlashtirilgan, ular oziq-ovqat mahsulotlari, shu jumladan bolalar uchun oziq-ovqat mahsulotlari ishlab chiqarish boʻyicha ishlab chiqarishlarni barpo etishga yoʻnaltirilgan. 450 dan ortiq ish oʻrinlari yaratilgan va 2002-yilda jahon standartlarga muvofiq boʻlgan 5 mlrd soʻmlik mahsulot sotilgan. “Nestle—Oʻzbekiston” qoʻshma korxonasining oziq-ovqat mahsulotlari ishlab chiqarish boʻyicha ishlab chiqarish quvvatlarini jadal oʻzlashtirish uchun qulay shart-sharoitlar yaratish va ichki isteʼmol bozorini ular bilan yanada toʻlaroq toʻldirish maqsadida Vazirlar Mahkamasi qaror qiladi: 1. “Nestle—Oʻzbekiston” qoʻshma korxonasiga va uning rasmiy tayinlangan distribyuterlariga, naqd mablagʻlarni belgilangan tartibda har kuni inkassatsiya qilish sharti bilan, oʻzi ishlab chiqargan mahsulotlarni, shu jumladan “Nestle S.A.” kompaniyasining import qilinayotgan mahsulotlarini avtofurgonlardan aholiga va yuridik shaxs boʻlmagan yakka tartibdagi tadbirkorlarga naqd pulli hisob-kitob bilan sotishga ruxsat etilsin. 3. “Nestle—Oʻzbekiston” qoʻshma korxonasiga ishlab chiqarish dasturini bajarish uchun zarur boʻlgan hajmdagi energiya manbalarini ularni yetkazib beruvchilar va ishlab chiqaruvchilar bilan toʻgʻridan-toʻgʻri shartnomalar boʻyicha, kvotalar belgilamasdan olish huquqi berilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.Z. Usmonov zimmasiga yuklansin.
IChKI VALYUTA BOZORINI YaNADA ERKINLAShTIRISh ChORA-TADBIRLARI TOʻGʻRISIDA
(resolution, 2021-02-22)

Ichki valyuta bozorini yanada erkinlashtirish va joriy xalqaro operatsiyalar boʻyicha milliy valyutaning konvertatsiya qilinishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Markaziy bankiga vakolatli banklar tomonidan xorijiy valyutada hisob raqamlarini yuritishning amaldagi tartibiga Xalqaro valyuta jamgʻarmasining Bitimi Moddalarining VIII moddasi talablari doirasida savdo xususiyatiga ega boʻlmagan toʻlovlar va oʻtkazmalar amalga oshirilishini nazarda tutuvchi tegishli oʻzgartirishlar kiritish tavsiya qilinsin. 3. Vazirlar Mahkamasining Tashqi iqtisodiy aloqalar va xorijiy investitsiyalar departamenti manfaatdor vazirliklar va idoralar bilan birgalikda Xalqaro valyuta jamgʻarmasining Bitimi Moddalarining VIII moddasi talablariga zid boʻlgan hukumatlararo bitimlarni qayta koʻrib chiqish va bekor qilish toʻgʻrisida 2004-yil 1-yanvargacha takliflar kiritsin. 4. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda: ikki hafta muddatda Vazirlar Mahkamasiga amaldagi qonun hujjatlariga mazkur qarordan kelib chiquvchi oʻzgartirish va qoʻshimchalar toʻgʻrisida taklif kiritsin; bir oy muddatda idoraviy normativ hujjatlar mazkur qarorga muvofiqlashtirilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va E.M. Gʻaniyev zimmasiga yuklansin. 2. Vazirlar Mahkamasining “Tovar bozorlari konyunkturasini oʻrganish markazini Oʻzbekiston Respublikasi Vazirlar Mahkamasining Istiqbolni belgilash va statistika davlat qoʻmitasi huzuridagi Tovar bozorlari konyunkturasini oʻrganish respublika markaziga aylantirish toʻgʻrisida” 1996-yil 14-avgustdagi 286-son qarori 5-bandi oʻz kuchini yoʻqotgan deb hisoblansin. 3. Vazirlar Mahkamasining “Birjadan tashqari valyuta bozorini yanada rivojlantirish va mustahkamlash chora-tadbirlari toʻgʻrisida” 2000-yil 29-iyundagi 245-son qarorida (Oʻzbekiston Respublikasi QT, 2000-y., 6-son, 33-modda): 4-bandning ikkinchi va uchinchi xatboshi chiqarib tashlansin; 4-ilova 1-bandining uchinchi xatboshi chiqarib tashlansin. 6. Vazirlar Mahkamasining “Ichki valyuta bozorida almashuv kurslarini birxillashtirish chora-tadbirlari toʻgʻrisida” 2001-yil 25-oktabrdagi 422-son qaroriga (Oʻzbekiston Respublikasi QT, 2001-y., 10-son, 58-modda) 1-ilovaning II boʻlimi 2-bandining toʻrtinchi xatboshi chiqarib tashlansin. 7. Vazirlar Mahkamasining “Oʻzbekiston Respublikasi Hukumatining ayrim qarorlarini oʻz kuchini yoʻqotgan deb hisoblash va baʼzilariga oʻzgartirish va qoʻshimchalar kiritish toʻgʻrisida” 2002-yil 10-oktabrdagi 354-son qaroriga ilovaning “Oʻzbekiston Respublikasi Hukumatining baʼzi qarorlariga kiritilayotgan oʻzgartirish va qoʻshimchalar” boʻlimi 7-bandining ikkinchi xatboshi (Oʻzbekiston Respublikasi QT, 2002-y., 10-son, 58-modda) chiqarib tashlansin.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTIRISHLAR KIRITISH TOʻGʻRISIDA
(decree, 2025-11-26)

Oʻzbekiston Respublikasining qonunchiligini tashqi iqtisodiy faoliyat va ichki valyuta bozorini erkinlashtirish yuzasidan qabul qilingan qarorlarga muvofiqlashtirish, shuningdek milliy valyutaning joriy xalqaro operatsiyalar boʻyicha erkin almashtirilishini taʼminlash maqsadida Oʻzbekiston Respublikasi Prezidentining baʼzi farmonlariga ilovaga muvofiq oʻzgartirishlar kiritilsin. 1. “Eksport-import operatsiyalari boʻyicha valyuta nazoratini taʼminlash chora-tadbirlari toʻgʻrisida” Oʻzbekiston Respublikasi Prezidentining 1994-yil 20-apreldagi PF-837-son Farmoni ilovasidagi 13-bandning ikkinchi xatboshi chiqarib tashlansin.
XALQARO SHARTNOMALARNI TASDIQLASH TOʻGʻRISIDA
(resolution, 2003-07-14)

“Oʻzbekiston Respublikasi xalqaro shartnomalari toʻgʻrisida”gi Oʻzbekiston Respublikasining Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 2003-yil 17-iyun Tehron shahrida imzolangan Oʻzbekiston Respublikasi Hukumati bilan Eron Islom Respublikasi Hukumati oʻrtasida savdo-iqtisodiy hamkorlik toʻgʻrisidagi Bitim; 2003-yil 17-iyun Tehron shahrida imzolangan Oʻzbekiston Respublikasi Hukumati bilan Eron Islom Respublikasi Hukumati oʻrtasida oʻzaro savdo imtiyozlari toʻgʻrisidagi Memorandumi; 2003-yil 17-iyun Tehron shahrida imzolangan Oʻzbekiston Respublikasi Hukumati bilan Eron Islom Respublikasi Hukumati oʻrtasida oʻsimliklar karantini sohasida hamkorlik toʻgʻrisidagi Bitim; 2003-yil 18-iyun Tehron shahri Afgʻoniston Oʻtish Islomiy Davlati Hukumati, Eron Islom Respublikasi va Oʻzbekiston Respublikasi oʻrtasida xalqaro transport yoʻnalishlari toʻgʻrisidagi Bitim. 2. Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnoma yuborsin. 3. Oʻzbekiston Respublikasi Bosh vazirining oʻrinbosarlari va tegishli vazirlik hamda idoralar rahbarlariga ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin.